Properties in Vanshee Builders Vanshee Castle for Sale in Whitefield Hope Farm Junction, Bangalore
Properties in Vanshee Builders Vanshee Castle
Properties for Sale in Vanshee Builders Vanshee Castle
3 BHK Villa in Rs Palms
3 BHK Property For Sale in Rs Palms Whitefield Hope Farm Junction:
A spacious 3 bhk villa is available for sale in Whitefield Hope Farm Junction, Bangalore. It has a s... Die inperkingsregulasies vir teaters, sport en biblioteke - Solidariteit WêreldSolidariteit Wêreld
Tuis › Nuuskantoor › Die inperkingsregulasies vir teaters, sport en biblioteke
Die inperkingsregulasies vir teaters, sport en biblioteke
Die minister van sport, kuns en kultuur, Nathi Mthethwa, het op 6 Julie die vereistes wat vir die heropening van teaters, biblioteke en die hervatting van sport geld in die Staatskoerant gepubliseer.
Die vereistes is deel van die gewysigde Vlak 3-inperkingsregulasies wat aan die einde van verlede maand deur dr. Nkosazana Dlamini-Zuma, die minister van samewerkende regering en tradisionele sake, afgekondig is. Die wysigings aan vlak 3-maatreëls het meegebring dat ʼn aantal beperkings gelig kon word om byvoorbeeld voorsiening te maak vir die heropening van restaurante en teaters. Dit maak ook voorsiening vir die opheffing van sekere beperkings op sportaktiwiteite.
Die onlangs gepubliseerde direktiewe omskryf die vereistes wat vir die heropening van rolprentteaters en teaters sal geld en brei ook uit op die bepalings wat sal geld vir die hervatting van sportaktiwiteite. Niekontak- en kontaksportsoorte mag weer met hul oefensessies begin mits aan die voorgeskrewe gesondheidsprotokolle voldoen word. Geen ondersteuners sal by oefensessies toegelaat word nie.
Niekontaksportsoorte mag ook wedstryde hervat onderhewig aan die beperkings en ook afhangend van die grootte van die sportsoort of sportkode. Daar is egter steeds nie goeie nuus vir rugbyliefhebbers nie. Rugbyliefhebbers sal steeds slegs met uitsendings van rugbywedstryde wat oorsee gespeel word, tevrede moet wees.
Die volgende kuns- en kultuurplekke of -persele mag nou oopmaak:
Rolprentteaters en teaters
Die vereistes wat geld vir die heropening van rolprentteaters en teaters en die hervatting van sportaktiwiteite word hieronder saamgevat:
Van die vereistes waaraan voldoen moet word, sluit die volgende in:
Gesigsmaskers moet ten alle tye gedra word en mag slegs verwyder word terwyl mense iets eet of drink.
Kontaklose betalings en voorafbespreking moet waar dit moontlik is, beskikbaar wees.
Die perseel moet voordat dit heropen deeglik ontsmet word en areas wat gereeld gebruik word, moet gereeld ontsmet word.
Beskermende drag (soos gesigsmaskers) en ontsmettingsmiddels moet aan werknemers verskaf word.
ʼn Gereserveerde ruimte moet beskikbaar wees waar mense wat koronavirussimptome toon, geïsoleer kan word.
ʼn Persoon met ʼn verhoogde temperatuur kan toegang tot die perseel geweier word.
Teaters moet hul besigheidsure inkort volgens die standaarde vir bedryfsure wat op die webwerf van die departement van sport, kuns en kultuur verskyn.
Kontak tussen personeel en besoekers en die lewering van diens aan besoekers moet sover as moontlik beperk word om enige samekoms van mense te verhoed.
Gehore in rolprent- en ander teaters is beperk tog slegs 50 mense of minder, uitsluitend personeellede.
Voldoende ontsmettingsmiddels moet beskikbaar wees.
Sosiale afstand van 1,5 meter moet, waar moontlik, tussen kliënte en personeel gehandhaaf word.
Die volgende maatreëls sal vir die hervatting van kontaksport geld:
Alle sportliggame moet binne 14 dae ná die publikasie van die Staatskoerant (6 Julie 2020) skriftelik by die minister aansoek doen om oefensessies te hervat.
ʼn Sportliggaam moet ʼn register met die persoonlike besonderhede van sportlui, ondersteuningspersoneel en beamptes byhou wat vir minstens ses maande in die argief gestoor moet word.
Alle spelers/atlete en ondersteuningspersoneel moet vir Covid-19 getoets word voordat enige oefensessies vir kontaksport hervat word.
Ekstra voorsorg moet getref word met betrekking tot oefensessies in geografiese gebiede wat as ʼn brandpunt geïdentifiseer is.